钦定古今图书集成/明伦汇编/闺媛典/第085卷 > 孟鲁难小妻黄氏
## 钦定古今图书集成/明伦汇编/闺媛典/第085卷 > 孟鲁难小妻黄氏

按《武昌县志》：黄氏，维扬人，太仆卿孟鲁难小妻，娄县
令孝廉道脉之生母也。癸未夏，献逆犯境，合邑逃窜
殆尽，臧获言宜趋避，氏唾之曰：“妇人行不逾阃，吾守
吾正而已！”及城陷，氏不得已，从其子由间道走豫章，
趣粤东。后其子归理先人茔兆，氏留寓浔阳，突盗掠
其囊箧，执氏索金帛，氏夺贼刀自刺死。